### Beslutning

Fremsendes til Teknisk Udvalg til behandling i henhold til beslutning i byrådets møde den 10. marts 2021.

Fremlæggelse af forslag til endelig vedtagelse af Temaplan for erhvervsarealer i [adresse]; tillæg nr. 66 til Kommuneplan 2017 samt ændringer hertil; tillæg nr. 89 til Kommuneplan 2017.

### Resumé

Temaplan for erhvervsarealer, tillæg nr. 66 til Kommuneplan 2017, fastlægger nye kommuneplanrammer for byens erhvervsarealer. Byrådet vedtog d. 29. april 2020 at sende tillægget i offentlig høring.

På baggrund af høringen vedtog Byrådet d. 2. december 2020 indstilling om offentlig fremlæggelse af ændringsforslag til temaplan for erhvervsarealer, tillæg nr. 89 til Kommuneplan 2017.

Den offentlige fremlæggelse af ændringsforslaget har givet anledning til, at Erhvervsstyrelsen har varslet indsigelse mod ændringsforslaget, såfremt muliggørelse af boliger på matr. Nr. 10be Slet By, [adresse], ikke bortfalder af hensyn til en nærliggende risikovirksomhed.

På den baggrund anbefales det, at afsnittet om muliggørelse af boliger på matr. Nr. 10be Slet By, [adresse]. Matr.nr. 10be, bortfalder i tillæg nr. 89 til Kommuneplan 2017.

### Indstilling

At 1) de indkomne høringsbidrag fra ”Erhvervsområdernes fremtid- fornyet høring” besvares, som det fremgår af bilag 1, og

At 2) tillæg nr. 66 til Kommuneplan 2017 vedlagt i bilag 6 og 7 vedtages med de ændringsforslag, der fremgår af tillæg 89 til Kommuneplan 2017, vedlagt i bilag 4, dog med de ændringer, der følger af skrivelsen fra Erhvervsstyrelsen vedlagt i bilag 3.

### Sagens forløb

22-02-2021 Magistraten

Fremsendes til [adresse] med bemærkning, at Magistraten i mødet den 22. februar 2021 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 10. februar 2021.

Lærke Olsen tog forbehold.

Borgmester Asger Bruun deltog ikke i sagens behandling.

 10-03-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. marts 2021.
 17-03-2021 Teknisk Udvalg

Sagen blev udsat.

 22-03-2021 Teknisk Udvalg

Vagn Bach og Anders Nielsen kunne tiltræde indstillingen i overensstemmelse med Magistratens anbefaling, men tog forbehold vedrørende temaplanens område 13, Slet.

Benedikte Lauridsen, Zacharias Nissen og Marius Jeppesen kunne tiltræde indstillingen i overensstemmelse med Magistratens anbefaling med bemærkning om, at de er positivt indstillet på at drøfte mulighederne for en nærmere konkret planlægning for arealet ved Slet Møllevej (matr.nr. 10BE), hvis udvikler i samråd med relevante myndigheder afdækker, at det kan ske uden ændring af risikobilledet i området og med accept fra risikomyndighederne

Katcha Mikkelsen og Johannes Pedersen kunne tiltræde indstillingen i overensstemmelse med Magistratens anbefaling.

Forvaltningen fremsender notat med kommentarer til Ørni Mortensen Holding A/S’ supplerende bemærkninger til udvalget.

 24-03-2021 [adresse]
Louise Poulsen og Magistratsafdelingen for Teknik og Miljø med bemærkning, at byrådet i sit møde den 24. marts 2021 har vedtaget Magistratens indstilling i overensstemmelse med erklæring fra Teknisk Udvalg af 22. marts 2021.